
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Izhodišča za udeležbo ministrice za okolje in prostor mag. Polone Rifelj na 3. Konferenci Organizacije združenih narodov o vodi, 8. do 10. december 2026, Abu Dhabi, Združeni Arabski Emirati – predlog za obravnavo

	1. Predlog sklepov vlade:

	[bookmark: _Hlk128054810]Na podlagi prvega odstavka 2. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na … seji dne … pod točko … sprejela naslednji 

                                                 SKLEP:


1. Vlada Republike Slovenije je sprejela Izhodišča za udeležbo ministrice za okolje in prostor mag. Polone Rifelj na 3. Konferenci Združenih narodov o vodi, 8. do 10. december 2026, Abu Dhabi, Združeni Arabski Emirati.

2. Vlada Republike Slovenije je za udeležbo na konferenci iz prejšnje točke imenovala delegacijo Republike Slovenije v naslednji sestavi:

· mag. Polona Rifelj, ministrica za okolje in prostor, vodja delegacije;
· Katja Piškur, vodja Službe za EU in mednarodne zadeve, Ministrstvo za okolje in prostor, članica;
· dr. Aleš Bizjak, Direktorat za vode, Ministrstvo za okolje in prostor, član;
· Kaja Češnovar, Služba za EU in mednarodne zadeve, Ministrstvo za okolje in prostor, članica, in
· Tanja Miškova, veleposlanica, Sektor za globalne politike, Ministrstvo za zunanje in evropske zadeve, članica.



                                                                                         mag. Janja Garvas
                                                                                   GENERALNA SEKRETARKA

SKLEP PREJMEJO:
· Ministrstvo za zunanje in evropske zadeve


	2. Osebe, odgovorne za strokovno pripravo in usklajenost gradiva:

	· Katja Piškur, Služba za EU in mednarodne zadeve, Ministrstvo za okolje in prostor, vodja;
· dr. Aleš Bizjak, Direktorat za vode, Ministrstvo za okolje in prostor;
· Kaja Češnovar, Služba za EU in mednarodne zadeve, Ministrstvo za okolje in prostor.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	
Konferenca ZN o vodi, ki bo potekala med 8. in 10. decembrom 2026 v Abu Dhabiju, Združenih Arabskih Emiratih, predstavlja osrednji politični dogodek za pospešitev izvajanja cilja trajnostnega razvoja 6 (čista voda in sanitarna ureditev) na globalni ravni. Konferenca predstavlja pomembno priložnost za pregled napredka pri izvajanju zavez iz Vodne akcijske agende in za krepitev mednarodnega sodelovanja in spodbujanje konkretnih rešitev za spopadanje z vse večjimi izzivi, povezanimi z vodnimi viri, podnebnimi spremembami, onesnaževanjem in izgubo ekosistemov. Konferenca bo poseben poudarek namenila krepitvi globalnega vodnega upravljanja ter prihodnji ureditvi mednarodne vodne arhitekture po letu 2030. Konferenca bo združila države članice, mednarodne organizacije, finančne institucije, znanstveno skupnost, civilno družbo, zasebni sektor in druge deležnike z namenom iskanja rešitev za ključne vodne izzive. 

Republika Slovenija se Konference udeležuje tudi v vlogi predsedujoče Biroju Vodne konvencije (2024-2027). Ministrica za okolje in prostor Polona Rifelj bo na plenarnem zasedanju podala nacionalno izjavo v podporo pospešitvi izvajanja cilja trajnostnega razvoja 6, s poudarkom na  učinkovitem čezmejnem vodnem sodelovanju in praktičnem izvajanju čezmejnega vodnega sodelovanja kot ključnega dejavnika za trajnostni razvoj ter prispevek k miru in stabilnosti v svetu. Na konferenci bo aktivno sodelovala pri izvedbi Interaktivnega dialoga D (Voda za sodelovanje), posvečenega čezmejnemu vodnemu sodelovanju, znanstvenemu sodelovanju in vključujočemu upravljanju, kot tudi Interaktivnemu dialogu E (Voda v večstranskih procesih), ki bo osredotočen na iskanje odgovorov za prihodnje, učinkovitejše izvajanje večstranskega vodnega upravljanja.

Slovenija 10. decembra 2026, v vlogi predsedujoče Biroju Vodne konvencije, organizira stranski dogodek, cilj katerega je izpostaviti vidike in vizijo razvoja Vodne konvencije, pomen učinkovitega čezmejnega sodelovanja, stabilnega financiranja Vodne konvencije in nadaljnje širitve članstva. 


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	NE

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:

Stroški udeležbe obsegajo stroške povezane z nastanitvijo delegacije in potnimi stroški so ocenjeni okvirno na do 20.000,00 EUR.
Stroške udeležbe slovenske delegacije na vodni konferenci pokriva vsak resor za svoj del delegacije. 

Za delegacijo Ministrstva za okolje in prostor so bili stroški načrtovani in bodo kriti iz sredstev rezerviranih na proračunskih postavkah 'mednarodno sodelovanje in EU zadeve (263098)' in 'materialni stroški (263089)' v okvirni višini 16.000,00 EUR. 

Stroški udeležbe predstavnika Ministrstva za zunanje in evropske zadeve so načrtovani in bodo kriti iz sredstev rezerviranih na proračunski postavki 1811-11-0001 Zunanjepolitično delovanje, 3663 – Meddržavno sodelovanje v okvirni višini 3.300, EUR.

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.
· .
Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):


Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
mag. Polona Rifelj
    MINISTRICA











Izhodišča za udeležbo ministrice za okolje in prostor mag. Polone Rifelj na Konferenci Organizacije Združenih narodov o vodi,  8. do 10. december 2026, Abu Dhabi, Združeni Arabski Emirati

I. Namen in program obiska
Ministrica za okolje in prostor mag. Polona Rifelj se bo med 8. in 10. decembrom 2026 udeležila Konference združenih narodov o vodi (v nadaljevanju: Konferenca), ki jo so-organizirata Združeni arabski emirati (ZAE) in Senegal. Konferenca predstavlja ključen politični mejnik pri izvajanju Agende OZN 2030. Namen Konference je pospešiti izvajanje Cilja trajnostnega razvoja 6 (CTR 6): Vsem zagotoviti dostop do vode in sanitarne ureditve ter poskrbeti za trajnostno gospodarjenje z vodnimi viri. Obravnavala bo izzive za dosego CTR 6, pa tudi priložnosti in inovativne načine za podporo njegovemu izvajanju in pospešitev napredka.
Konferenca bo zaključek obsežnega dvoletnega globalnega pripravljalnega procesa, posvetovanj in prizadevanj, vlade, medvladnih organizacij, mednarodnih finančnih institucij, civilne družbe, akademske sfere, mladih in drugih deležnikov. V okviru Konference bo organizirano sedem panelnih zasedanj ter šest plenarnih srečanj, v obliki tematskih interaktivnih dialogov (v nadaljevanju: ID) ter več stranskih dogodkov. Namen zasedanj v okviru ID  je izmenjava mnenj ter razvoj ukrepov in pobud, potrebnih za pospešitev napredka pri doseganju CTR 6, v skladu s šestimi temami interaktivnih dialogov Konference, ki jih je Generalna skupščina OZN soglasno sprejela z Resolucijo A/79/L.101, 9. julija 2025[footnoteRef:1]:  [1:  UN GA Resolucija A/79/L.101 - https://docs.un.org/en/A/79/L.101 ] 

1) ID A - Voda za ljudi: človekove pravice do vode in sanitarij, vključno s pravicami tistih v ranljivih položajih, za zdrave družbe in gospodarstva,
2) ID B - Voda za blaginjo: vrednotenje vode, povezava med vodo, energijo in hrano, spodbujanje celostnega in trajnostnega upravljanja vodnih virov, učinkovita raba odpadne vode in vode v vseh sektorjih ter gospodarski in socialni razvoj,
3) ID C - Voda za planet: podnebje, biotska raznovrstnost, dezertifikacija, okolje, vir morja, odpornost in zmanjševanje tveganja nesreč,
4) ID D - Voda za sodelovanje: čezmejno in mednarodno vodno sodelovanje, sodelovanje na področju znanosti in vključujoče upravljanje/sodelovanje,
5) ID E - Voda v večstranskih procesih: cilj trajnostnega razvoja 6, Agenda za trajnostni razvoj do leta 2030 in naprej ter globalne pobude za vodo in
6) ID F - Naložbe v vodo: financiranje, tehnologija in inovacije ter krepitev zmogljivosti.


Predvidene aktivnosti in vloge ministrice na izbranih dogodkih Konference in druge aktivnosti delegacije MOP
Prvi dan konference, 8. decembra 2026, je predvidena udeležba ministrice na otvoritvenem panelnem zasedanju z nacionalno izjavo. V dopoldanskem času je predvidena aktivna udeležba ministrice v okviru razprave za ID D – Voda za sodelovanje. Razprava, ki jo organizirata Finska in Zambija, bo osredotočena na iskanje rešitev za krepitev čezmejnega vodnega sodelovanja, s poudarkom na znanstvenem sodelovanju in vključujočem upravljanju, ki vključuje ženske, mlade, lokalne skupnosti in avtohtona ljudstva. Naraščajoči podnebni pritiski, izguba biotske raznovrstnosti, onesnaževanje in geopolitične napetosti še dodatno povečujejo potrebo po celostnem čezmejnem vodnem sodelovanju, vodni diplomaciji ter skupnem upravljanju vodnih virov. Ključni cilj razprave v okviru ID D je zato pretvoriti že obstoječe zaveze na področju čezmejnega upravljanja z vodami, v delujoče institucije, ustrezno financiranje, krepitev zmogljivosti in konkretne ukrepe za učinkovito celostno čezmejno vodno sodelovanje.
V popoldanskem dnevu prvega dne Konference se bo ministrica predvidoma udeležila stranskega  dogodka, namenjenega iskanju rešitev za krepitev financiranja Konvencije o varstvu in rabi čezmejnih vodotokov in mednarodnih jezer (v nadaljevanju: Vodna konvencija). Stranski dogodek organizira Kamerun, skupaj s partnerskimi državami in organizacijami, in sicer: Slovenija, kot trenutno predsedujoča Biroju Vodne konvencije, Slonokoščena obala, UNECE, ECOWAS in Švicarska razvojna agencija. Stranski dogodek bo usmerjen v dvig ozaveščenosti o potrebi po bolj trajnostni finančni prihodnosti Vodne konvencije. Ta je ključnega pomena za izvajanje Vodne konvencije v vseh regijah sveta, omogočanje celostnega čezmejnega vodnega sodelovanja ter spodbujanje blaginje in krepitev miru. Vzpostavitev stabilnega mehanizma za financiranje Vodne konvencije je tudi ena od treh prednostnih nalog slovenskega predsedovanja Biroju Vodne konvencije v obdobju 2024-2027. V ta namen je bilo septembra letos podpisano ministrsko pismo slovenske ministrice in kamerunskega ministra vsem ministrom držav pogodbenic Vodne konvencije, odgovornih za vodo, v podporo procesu zagotovitve stabilnega financiranja Vodne konvencije.
Drugi dan Konference se bo ministrica predvidoma udeležila stranskega dogodka z naslovom »Pobuda 100 pogodbenic«. Dogodek organizira Finska, skupaj s partnerskimi državami oz. organizacijami: Slovenija, Nemčija, Malawi, Evropska komisija in UNECE. V okviru stranskega dogodka bo predstavljena pobuda »100 pogodbenic«, katere cilj je pospešiti pristop držav k Vodni Konvenciji. Ob vse večjem zagonu od leta 2023, vključno s predvidenimi  desetimi pristopi v letu 2026, si pobuda prizadeva razširiti skupnost držav, zavezanih k čezmejnemu upravljanju voda. Na dogodku bodo slovesno promovirani pristopi h Vodni Konvenciji, zainteresirane države pristopnice in ne-pristopnice pa bodo lahko podprle Izjavo o nameri podpore novim državam ali o pristopu h konvenciji, h kateri lahko kot aktivna članica in pristopi tudi Republika Slovenija.
Tretji dan konference, 10. decembra 2026, Republika Slovenija organizira stranski dogodek z naslovom Vodna konvencija: uresničevanje vizije sodelovanja na skupnih vodah, v sodelovanju s partnerskimi državami oz. organizacijami: Senegal, Estonija, Namibija, Irak, Italija, Finska, Francija, Madžarska, Nemčija, Kazahstan, Ukrajina in UNECE. Namen stranskega dogodka je osvetliti pomen čezmejnega sodelovanja na področju voda ter predstaviti napredek pri širitvi in delovanju Vodne konvencije. Vsebine, predstavljene na stranskem dogodku, so tesno povezane z Interaktivnim dialogom D: Voda za sodelovanje ter Finsko pobudo »100 pogodbenic«. Ministri oziroma visoki predstavniki bodo skupaj z UNECE in partnerskimi organizacijami predstavili nedavne dosežke, orodja in dobre prakse v okviru izvajanja Vodne konvencije. Med drugim bodo izpostavljeni primeri na področjih priprave sporazumov, celostnega upravljanja voda, pristopa »od izvira do morja«, čezmejnega upravljanja površinskih in podzemnih voda, obnove ekosistemov ter inovativne izmenjave podatkov. Dogodek bo osvetlil tudi vlogo konvencije pri globalnem upravljanju voda in obravnaval njene prihodnje prednostne naloge.
Konferenca se bo zaključila z izvedbo ID E – Voda v večstranskih procesih, ki ga organizirata Nemčija in Mehika. Udeležba ministrice na razpravi v okviru ID E je bistvenega pomena zaradi pomembnosti širše globalne razprave o prihodnji globalni vodni arhitekturi po letu 2030 in prizadevanja Republike Slovenije za uvrstitev Vodne konvencije, kot relevantnega akterja za globalno upravljanje voda. Konferenca namreč poteka v ključnem trenutku, ko se obdobje Agende ZN 2030 preveša v zaključni del in se zaključuje Mednarodno desetletje ZN o vodi »Voda za trajnostni razvoj« (2018–2028). 

II. Stališče Republike Slovenije
Republika Slovenija si prizadeva za ambiciozen in akcijsko naravnan izid Konference, ki mora biti usmerjen v pospešitev izvajanja CTR 6 ter podciljev Agende OZN 2030, povezanih z vodo, s spodbujanjem političnih in finančnih zavez ter potrebnih ukrepov. Prav tako si Republika Slovenija prizadeva za hitrejše in učinkovitejše izvajanje Sistemske strategije OZN za vodo in sanitarne storitve ter njenega izvedbenega načrta ter za okrepitev položaja posebne odposlanke OZN za vodo, tudi v okviru priprav in izvajanja Konference OZN o vodi leta 2028.  
Republika Slovenija je aktivno sodelovala v procesu priprav na Konferenco in se udeležila pripravljalnih dogodkov, vključno z nastopi na različnih ravneh. Republika Slovenija si prizadeva za sprejetje ključnega dogovora o vzpostavitvi rednega procesa Konference OZN o vodi. Eden izmed možnih rezultatov Konference bi bilo doseženo soglasje o začetku procesa za oblikovanje rednega medvladnega mehanizma za vodo znotraj sistema OZN. Takšen proces bi omogočil dolgoročno spremljanje sprejetih zavez, večjo usklajenost mandatov znotraj sistema OZN ter pripravo jasnega načrta s konkretnimi koraki in časovnico za prihodnje obdobje. Razprava o prihodnji globalni vodni arhitekturi dobiva dodatno težo tudi zaradi priprav na zaključno Konferenco OZN o vodi 2028, ki bo potekala maja 2028 v Dušanbeju, Tadžikistan. 
Republika Slovenija si bo, glede na mednarodno priznane dobre prakse čezmejnega upravljanja voda in aktualno predsedovanje Biroju Vodne konvencije, prizadevala za krepitev čezmejnega vodnega sodelovanja kot ključnega dejavnika za trajnostni razvoj ter prispevek k miru in stabilnosti v svetu.
Republika Slovenija s predvidenimi aktivnostmi nadaljuje njeno visoko zavezanost naslavljanju globalnih vodnih izzivov. Slovenska delegacija bo pri predstavljanju stališč izhajala iz dosedanjih stališč na področju vode, čezmejnega vodnega sodelovanja in celostnega upravljanja voda, vodne diplomacije ter dogovorjenih stališč na ravni EU v povezavi s Konferenco, vključno s Sklepi Sveta EU o vodi v zunanjem delovanju EU. 

III. Delegacija Republike Slovenije
· mag. Polona Rifelj, ministrica za okolje in prostor, vodja delegacije;
· Katja Piškur, Služba za EU in mednarodne zadeve, Ministrstvo za okolje in prostor, vodja, članica;
· dr. Aleš Bizjak, Direktorat za vode, Ministrstvo za okolje in prostor, član;
· Kaja Češnovar, Služba za EU in mednarodne zadeve, Ministrstvo za okolje in prostor, članica, in
· Tanja Miškova, veleposlanica, Sektor za globalne politike, Ministrstvo za zunanje in evropske zadeve.

